Source: https://www.slov-lex.sk/pravne-predpisy/SK/ZZ/1995/162/vyhlasene_znenie.html
Timestamp: 2019-10-23 20:37:02+00:00
Document Index: 15838791

Matched Legal Cases: ['§ 9', '§ 19', '§ 26', '§ 60', '§ 31', '§ 1', '§ 28', '§ 28', '§ 1', '§ 23', 'súd ', 'súd ', 'súd ', '§ 35', 'súd ', 'súd ', 'súd ', 'súd ', '§ 23', '§ 41', '§ 1', '§ 6', '§ 6', '§ 50', '§ 52', '§ 52', '§ 19', '§ 23', '§ 8', '§ 44', '§ 74', '§ 74', '§ 74', '§ 75', '§ 76', '§ 18', '§ 11', '§ 17', '§ 18', '§ 23', '§ 24', '§ 25', '§ 42', '§ 58', '§ 60', '§ 61', '§ 62']

Kataster nehnuteľností (ďalej len „kataster“) je geometrické určenie, súpis a popis nehnuteľností. Súčasťou katastra sú údaje o právach k týmto nehnuteľnostiam, a to o vlastníckom práve, záložnom práve, vecnom bremene, práve zodpovedajúcom vecnému bremenu a o predkupnom práve, ak má mať účinky vecného práva, a o iných právach a povinnostiach z vecného bremena, ak boli zriadené ako vecné práva k nehnuteľnostiam, ako aj o právach vyplývajúcich zo správy majetku štátu, zo správy majetku obcí, o nájomných právach k pozemkom, ak nájomné práva trvajú alebo majú trvať najmenej päť rokov (ďalej len „právo k nehnuteľnosti“).
Parcelou sa rozumie geometrické určenie a polohové určenie a zobrazenie pozemku v katastrálnej mape alebo v geometrickom pláne s vyznačením jej parcelného čísla.
Identifikáciou parcely sa rozumie porovnanie zápisu a zákresu totožnosti tej istej nehnuteľnosti podľa súboru popisných a geodetických informácií katastrálneho operátu so zápisom a zákresom vo verejných listinách alebo v iných listinách a v iných operátoch.
Vklad je úkon katastrálneho úradu; vkladom vzniká, mení sa alebo zaniká právo k nehnuteľnostiam.
Záznam je úkon katastrálneho úradu plniaci evidenčné funkcie, ktoré nemajú vplyv na vznik, zmenu ani na zánik práv k nehnuteľnostiam.
Poznámka je úkon katastrálneho úradu, ktorý je určený na vyznačenie skutočností alebo pomeru vzťahujúceho sa na nehnuteľnosti alebo na osobu a ktorý nemá vplyv na vznik, zmenu ani na zánik práv k nehnuteľnostiam.
rozhraním spôsobu využívania;
sú zoskupenými stavbami slúžiacimi na iné než obytné účely a súpisným číslom je označená len jedna z týchto stavieb,
byty a nebytové priestory, ktoré sú predmetom vlastníckych vzťahov; tie sa evidujú len v súbore popisných informácií katastrálneho operátu, a to údajmi o číslovaní, vlastníkoch a vlastníckych vzťahoch. Pri týchto nehnuteľnostiach sa nepoužijú ustanovenia § 9, § 19 písm. c) a § 26; § 60 až 64 sa použijú primerane;
práva k nehnuteľnostiam evidovaným v katastri, ako aj iné skutočnosti súvisiace s týmito právami, a to najmä začatie dohodovacieho konania, vyhlásenie konkurzu proti vlastníkovi nehnuteľnosti, začatie konania o výkone rozhodnutia predajom nehnuteľnosti a začatie vyvlastňovacieho konania (ďalej len „skutočnosť súvisiaca s právom k nehnuteľnosti“).
V pochybnostiach, či ide o predmet evidovania v katastri uvedený v odseku 1 písm. c), rozhoduje katastrálny úrad.
Nehnuteľnosti významné z hľadiska obrany, vnútorného poriadku a bezpečnosti štátu, ako aj práva k týmto nehnuteľnostiam sa v katastri evidujú po dohode s Ministerstvom obrany Slovenskej republiky, Ministerstvom vnútra Slovenskej republiky, Ministerstvom spravodlivosti Slovenskej republiky, Ministerstvom dopravy, pôšt a telekomunikácií Slovenskej republiky, Správou štátnych hmotných rezerv Slovenskej republiky a Slovenskou informačnou službou.
parcelné čísla, druhy a výmery pozemkov, súpisné čísla stavieb, údaje o príslušnosti pozemkov k zastavanému územiu obce,2) údaje o druhoch chránených nehnuteľností a údaje o využívaní nehnuteľností, vybrané údaje na začlenenie pozemkov do poľnohospodárskeho pôdneho fondu alebo do lesného pôdneho fondu, údaje o bonitovaných pôdnoekologických jednotkách, vybrané údaje na tvorbu a ochranu životného prostredia a vybrané údaje pre iné informačné systémy o nehnuteľnostiach,
údaje o právach k nehnuteľnostiam vrátane identifikačných údajov o vlastníkoch nehnuteľností (ďalej len „vlastník“) a o iných osobách oprávnených z práv k nehnuteľnostiam (ďalej len „iná oprávnená osoba“), ako aj údaje o skutočnostiach súvisiacich s právami k nehnuteľnostiam,
údaje o katastrálnych územiach, parcelách, právach k nehnuteľnostiam, vlastníkoch a iných oprávnených osobách, o skutočnostiach súvisiacich s právami k nehnuteľnostiam, o ohlásených zmenách, ako aj o zmenách zistených pri prešetrovaní zmien, pri revízii údajov katastra a pri obnove katastrálneho operátu,
zbierku listín, ktorá obsahuje najmä písomné vyhotovenia zmlúv, dohôd a spoločenských zmlúv, zakladateľských zmlúv a zakladateľských listín obchodných spoločností (ďalej len „zakladateľská listina obchodnej spoločnosti“), písomné vyhotovenia rozhodnutí štátnych orgánov a notárskych osvedčení3) (ďalej len „verejná listina“) a iných listín, ktoré podľa zákona potvrdzujú práva k nehnuteľnostiam (ďalej len „iná listina“), a dokumentáciu sídelných a nesídelných názvov;
osobitnú evidenciu verejných listín alebo iných listín, ktoré potvrdzujú alebo osvedčujú práva k časti pozemku vytvorenej geometrickým plánom, na ktorej je postavená líniová stavba alebo iná verejnoprospešná stavba (ďalej len „diel“).
Z katastrálneho operátu možno vydať jeho časti súdom a orgánom činným v trestnom konaní, a to iba na nevyhnutne potrebný čas. Originál katastrálnej mapy alebo mapy určeného operátu možno vydať len osobe, ktorá vykonáva geodetické činnosti pre pozemkové úpravy podľa osobitného predpisu,5) osobe, ktorá vykonáva geodetické činnosti pri obnove katastrálneho operátu, alebo osobe, ktorá vykonáva znaleckú činnosť z odboru geodézie, kartografie a katastra, ako aj osobe, ktorá vyhotovuje geometrické plány alebo vytyčuje hranice pozemkov. Originál listu vlastníctva nemožno vydať nikomu.
Dokumentáciu a listiny vyhotovené katastrálnym úradom možno podľa odseku 1 vydať len po vyhotovení ich duplikátov.
Ústredným orgánom štátnej správy na úseku katastra je Úrad geodézie, kartografie a katastra Slovenskej republiky (ďalej len „úrad“). Miestnymi orgánmi štátnej správy na úseku katastra sú katastrálne úrady.
je odvolacím orgánom vo veciach, v ktorých v katastrálnom konaní rozhodujú v prvom stupni katastrálne úrady, ak tento zákon neustanovuje inak,
Miestnymi orgánmi štátnej správy na úseku katastra sú
Katastrálny úrad v Bratislave s územnou pôsobnosťou pre hlavné mesto Slovenskej republiky Bratislavu a pre okresy Bratislava-vidiek, Dunajská Streda, Galanta, Komárno, Levice, Nitra, Nové Zámky, Senica, Topoľčany, Trenčín a Trnava,
Katastrálny úrad v Banskej Bystrici s územnou pôsobnosťou pre okresy Banská Bystrica, Čadca, Dolný Kubín, Liptovský Mikuláš, Lučenec, Martin, Považská Bystrica, Prievidza, Rimavská Sobota, Veľký Krtíš, Zvolen, Žiar nad Hronom a Žilina,
Katastrálny úrad v Košiciach s územnou pôsobnosťou pre okresy Bardejov, Humenné, Košice-mesto, Košice-vidiek, Michalovce, Poprad, Prešov, Rožňava, Spišská Nová Ves, Stará Ľubovňa, Svidník, Trebišov a Vranov nad Topľou.
Úrad môže zriadiť v sídlach okresov a v sídlach obvodov podľa potreby pracoviská katastrálneho úradu. Úrad ustanoví všeobecne záväzným právnym predpisom podrobnosti o zriadení a územnej pôsobnosti alebo o zrušení pracoviska katastrálneho úradu.
Úrad ustanoví všeobecne záväzným právnym predpisom podrobnosti o činnosti a organizácii katastrálnych úradov, o úprave postupu na jednotlivých úsekoch činnosti, spôsobe tvorby a úschovy spisov a o manipulácii s nimi.
Postavenie katastrálneho úradu
Katastrálny úrad je rozpočtová organizácia.
Na čele katastrálneho úradu je prednosta katastrálneho úradu, ktorého vymenúva a odvoláva predseda úradu.
Pôsobnosť katastrálneho úradu
spravuje a aktualizuje kataster v súlade s právnym stavom a skutočným stavom na základe ohlásených zmien, zmien zistených pri prešetrovaní údajov katastra, zmien zistených pri revízii údajov katastra a zmien zistených pri obnove katastrálneho operátu; kataster vedie a udržiava v súčinnosti s vlastníkmi a inými oprávnenými osobami, obcami a štátnymi orgánmi,
kontroluje geodetické a kartografické činnosti, ktorých výsledky sa majú prevziať pre kataster, a overuje geometrické plány,
mení názvy katastrálnych území a hranice katastrálnych území po dohode s obcami, ak súčasne nenastane zmena hranice obce,
rozhoduje v konaní o priestupkoch proti poriadku v štátnej správe na úseku katastra a v konaní o porušení poriadku na úseku katastra právnickými osobami,
overuje kópie alebo rovnopisy verejných listín alebo iných listín, na ktorých základe sa má vykonať zápis do katastra, ako aj kópie geometrických plánov pre potreby správy a aktualizácie katastra v súlade s právnym stavom a skutočným stavom,
dbať, aby všetky údaje katastra týkajúce sa nehnuteľností, ako aj zmeny týchto údajov mohli byť v katastri riadne evidované, a ohlásiť každú zmenu katastrálnemu úradu do 30 dní odo dňa vzniku, zmeny alebo zániku rozhodujúcej skutočnosti a na vyzvanie katastrálneho úradu predložiť v určenej lehote doklady na zápis týchto údajov do katastra; na fyzické osoby sa nevzťahuje povinnosť ohlasovať údaje o nehnuteľnostiach uvedené vo verejných listinách a v iných listinách,
označiť trvale na svoje náklady lomové body hraníc pozemkov; neoznačujú sa hranice pozemkov, ktoré sú predmetom súdneho sporu, hranice pozemkov, prípadne ich častí, ktoré sú v nájme a sú zlúčené do väčších celkov. Ak vlastník alebo iná oprávnená osoba napriek výzve do určeného termínu hranice pozemkov neoznačia, môže ich dať označiť katastrálny úrad na ich náklady.
zasielať katastrálnym úradom svoje rozhodnutia o nehnuteľnostiach a o právach k nehnuteľnostiam do 30 dní odo dňa ich vydania a listiny týkajúce sa nehnuteľností a práv k nehnuteľnostiam, ako aj iné údaje súvisiace s evidovaním nehnuteľností a práv viažucich sa k nim do 30 dní od ich vyhotovenia; na podnet katastrálneho úradu opravia chyby v písaní a počítaní, ako aj iné zrejmé nesprávnosti v týchto rozhodnutiach a listinách,
vyhlasovať na svojich územiach začatie katastrálneho konania na základe oznámenia katastrálneho úradu, zabezpečovať účasť vlastníkov nehnuteľností nachádzajúcich sa na území obce, ako aj iných oprávnených osôb na týchto konaniach, podávať informácie o vlastníkoch a iných oprávnených osobách a prostredníctvom svojich zástupcov zúčastniť sa na katastrálnom konaní a chrániť na tomto konaní obecné záujmy,
starať sa o trvalé označenie lomových bodov územných hraníc obcí, a to spôsobom, ktorý určí katastrálny úrad; ak obec tieto hranice napriek výzve určeným spôsobom neoznačí, môže ich označiť katastrálny úrad na náklady obce.
Štátne orgány, štátne právnické osoby1) a notári sú povinní zasielať katastrálnym úradom nimi vyhotovené verejné listiny a iné listiny o nehnuteľnostiach a o právach k nehnuteľnostiam, ako aj iné údaje súvisiace s evidovaním nehnuteľností a práv viažucich sa k nim v katastri do 30 dní odo dňa ich vyhotovenia; ak je verejnou listinou rozhodnutie štátneho orgánu, počíta sa lehota odo dňa jeho právoplatnosti.
Na podnet katastrálneho úradu a v súčinnosti s ním štátne orgány, organizácie, prípadne notári opravia chyby v písaní a počítaní, ako aj iné zrejmé nesprávnosti v týchto verejných listinách a v iných listinách.
V katastrálnom konaní sa zapisujú práva k nehnuteľnostiam, rozhoduje sa o určení priebehu hranice pozemkov, obce alebo hranice katastrálneho územia, prešetrujú sa zmeny údajov katastra, vykonáva sa revízia údajov katastra, opravujú sa chyby v katastrálnom operáte, obnovuje sa katastrálny operát, štandardizujú sa geografické názvy, menia sa názvy katastrálnych území, ako aj ich hranice.
Na katastrálne konanie je príslušný katastrálny úrad, v ktorého územnom obvode sa nachádza nehnuteľnosť.
V katastrálnom konaní sa postupuje podľa všeobecných predpisov o správnom konaní,7) ak tento zákon neustanovuje inak.
Katastrálne konanie sa preruší, ak sa začalo konanie o predbežnej otázke, ak je na rozhodnutie potrebný znalecký posudok, ak nebol zaplatený správny poplatok, ak bol účastník konania vyzvaný, aby v určenej lehote predložil verejnú listinu alebo inú listinu, ktorá potvrdzuje právo k nehnuteľnosti, alebo aby odstránil nedostatky návrhu, prípadne jeho príloh.
Katastrálne konanie možno prerušiť najdlhšie na 60 dní, ak to zhodne navrhnú všetci účastníci konania.
Katastrálne konanie sa zastaví, ak
návrh nepodal vlastník ani iná oprávnená osoba,
vlastník alebo iná oprávnená osoba odstúpili od zmluvy,
už bol vo veci zamietnutý návrh na vklad s poukázaním na § 31 ods. l,
vlastník alebo iná oprávnená osoba vzali návrh späť a ostatní účastníci konania s tým súhlasili,
v ustanovenej lehote nebol zaplatený správny poplatok,
vlastník alebo iná oprávnená osoba v určenej lehote neodstránili nedostatky návrhu, alebo
odpadol dôvod konania začatého bez návrhu.
Opatrenie proti nečinnosti
Ak to povaha veci dovoľuje a nápravu nemožno dosiahnuť inak, úrad sám vo veci rozhodne, ak katastrálny úrad príslušný na rozhodnutie nezačal konanie aj napriek tomu, že to bol povinný urobiť, alebo ak nerozhodol v ustanovenej lehote.
Úrad a katastrálne úrady oznamujú príslušným štátnym orgánom skutočnosti nasvedčujúce, že sa porušili právne predpisy, o čom sa dozvedeli pri výkone štátnej správy na úseku katastra.
Práva k nehnuteľnostiam8) zo zmlúv alebo z dohôd, ako aj práva k nehnuteľnostiam zo zakladateľskej listiny obchodnej spoločnosti uvedené v § 1 ods. 1 sa zapisujú do katastra vkladom, ak tento zákon neustanovuje inak.
Právne účinky vkladu vznikajú na základe právoplatného rozhodnutia katastrálneho úradu o jeho povolení.
Vklad podľa § 28 možno vykonať iba na základe právoplatného rozhodnutia katastrálneho úradu.
Konanie o povolení vkladu sa začína na návrh vlastníka alebo inej oprávnenej osoby.
Návrh na vklad sa musí podať písomne a musí obsahovať najmä
označenie katastrálneho úradu, ktorému je návrh adresovaný,
označenie právneho úkonu, ktorým vzniká, mení sa alebo zaniká právo k nehnuteľnosti; ak sú predmetom návrhu na vklad právne vzťahy z viacerých právnych úkonov, označia sa všetky právne úkony,
identifikáciu parciel, ak právo k nehnuteľnosti nie je zapísané v liste vlastníctva,
cenu nehnuteľnosti,
ocenenie nehnuteľnosti,10)
určenie dňa, ku ktorému majú vzniknúť právne účinky vkladu pri prevode majetku štátu na iné osoby podľa osobitného predpisu,9)
Katastrálny úrad vyznačí na písomnom vyhotovení návrhu na vklad dátum a hodinu jeho doručenia.
Katastrálny úrad preskúma platnosť zmluvy, dohody, prípadne zakladateľskej listiny obchodnej spoločnosti, a to najmä oprávnenie prevodcov nakladať s nehnuteľnosťou, či je úkon urobený v predpísanej forme, či sú prejavy vôle hodnoverné, či sú dostatočne určité a zrozumiteľné a či zmluvná voľnosť, prípadne právo nakladať s nehnuteľnosťou nie sú obmedzené.
Ak sú podmienky na vklad splnené, katastrálny úrad vklad povolí; inak návrh zamietne. Ak sú podmienky na vklad splnené len v časti návrhu a ak je to účelné, katastrálny úrad môže rozhodnúť len o časti návrhu.
Rozhodnutie, ktorým sa vklad povoľuje, katastrálny úrad vyznačí v zmluve, dohode, prípadne v zakladateľskej listine obchodnej spoločnosti.
deň, keď katastrálny úrad o vklade rozhodol,
odtlačok okrúhlej pečiatky katastrálneho úradu.
Rozhodnutie o povolení vkladu nadobúda právoplatnosť dňom jeho vyznačenia. Proti rozhodnutiu o povolení vkladu nemožno podať odvolanie.
Katastrálny úrad doručí zmluvu, dohodu, prípadne zakladateľskú listinu obchodnej spoločnosti s vyznačením rozhodnutia o povolení vkladu všetkým účastníkom konania.
Katastrálny úrad doručí rozhodnutie o zamietnutí vkladu všetkým účastníkom konania. Proti tomuto rozhodnutiu možno podať odvolanie. Ak katastrálny úrad podanému odvolaniu nevyhovie v celom rozsahu, o odvolaní rozhodne súd.
Katastrálny úrad rozhodne o návrhu na vklad do 30 dní odo dňa doručenia návrhu na vklad.
Katastrálny úrad rozhodne o návrhu podanom podľa § 28 ods. 4 do 15 dní odo dňa doručenia návrhu na vklad.
O návrhu na vklad údajov o právnych vzťahoch k nehnuteľnostiam do katastra rozhoduje zamestnanec katastrálneho úradu, ktorý má na to osobitnú spôsobilosť.
Úrad ustanoví všeobecne záväzným právnym predpisom podrobnosti o vydávaní a odoberaní oprávnení na spôsobilosť rozhodovať o návrhu na vklad (odsek 1).
Práva k nehnuteľnostiam uvedené v § 1 ods. 1, ktoré vznikli, zmenili sa alebo zanikli zo zákona, rozhodnutím štátneho orgánu, príklopom licitátora na verejnej dražbe, vydržaním, prírastkom a spracovaním, práva k nehnuteľnostiam osvedčené notárom, ako aj práva k nehnuteľnostiam vyplývajúce z nájomných zmlúv, zo zmlúv o prevode správy majetku štátu alebo z iných skutočností svedčiacich o zverení správy majetku obce sa do katastra zapisujú záznamom, a to na základe verejných listín a iných listín.
Na vykonanie záznamu sa nevzťahujú všeobecné predpisy o správnom konaní;7) nepoužijú sa ani ustanovenia § 23 až 25.
Katastrálny úrad vykoná záznam bez návrhu, prípadne na návrh vlastníka alebo inej oprávnenej osoby.
Katastrálny úrad posúdi, či je predložená verejná listina alebo iná listina bez chýb v písaní alebo počítaní a bez iných zrejmých nesprávností a či obsahuje náležitosti podľa zákona.
Ak je verejná listina alebo iná listina spôsobilá na vykonanie záznamu, katastrálny úrad vykoná záznam do katastra.
Ak je na vykonanie záznamu predložená ďalšia verejná listina alebo iná listina potvrdzujúca vlastníctvo tej istej nehnuteľnosti v prospech ďalšej osoby, katastrálny úrad nevykoná nový záznam; katastrálny úrad vykoná záznam, ak je verejnou listinou právoplatné rozhodnutie súdu o určení, že je v konkrétnom prípade právo k nehnuteľnosti.
Ak katastrálny úrad nevykoná záznam podľa odseku 1, vyzve dotknutú osobu, aby podala na súde návrh na určenie práva k nehnuteľnosti; zapísaného vlastníka o tom upovedomí.
Ak niekto tvrdí, že je oprávnený v právnom vzťahu k nehnuteľnosti a právo k nehnuteľnosti nie je zapísané v liste vlastníctva ani v pozemkovej knihe, prípadne v železničnej knihe, a svoje tvrdenie nemôže hodnoverne preukázať, katastrálny úrad ho vyzve, aby do jedného mesiaca odo dňa doručenia výzvy podal na súde návrh na určenie práva k nehnuteľnosti alebo požiadal notára o vydanie osvedčenia11) o vzniku práva k nehnuteľnosti vydržaním.
Na preukázanie vlastníctva nehnuteľnosti s cieľom vydať osvedčenie podľa odseku 1 možno použiť komasačné operáty, ak bola komasácia technicky skončená a osoby vstúpili do držby, aj keď komasačné operáty súd neschválil; obdobne sa posudzujú aj novomeračské katastrálne operáty, ako aj mapové operáty vyhotovené pred kolektivizáciou na tých katastrálnych územiach, na ktorých sa predchádzajúce mapové operáty vyhotovili na podklade konkretuálneho mapovania a iné katastrálne mapovanie sa neuskutočnilo.
V prospech toho, kto podá návrh na súd na určenie práva k nehnuteľnosti alebo požiada notára o vydanie osvedčenia podľa odseku 1, sa na jeho návrh zapíše do katastra poznámka, že právo k nehnuteľnosti má byť určené súdom alebo osvedčené notárom.
Ak súd v rozhodnutí určí alebo notár osvedčí, že ide o právo k nehnuteľnosti, katastrálny úrad vykoná záznam podľa § 35 a súčasne zruší poznámku podľa odseku 3.
Ak súd zamietne návrh na určenie práva k nehnuteľnosti alebo ak notár nevydá osvedčenie, súd alebo notár oznámia túto skutočnosť najneskôr do 30 dní odo dňa právoplatnosti rozhodnutia alebo do 30 dní od odmietnutia vydať osvedčenie katastrálnemu úradu, ktorý zruší poznámku podľa odseku 3.
Na základe oznámenia súdu alebo iného štátneho orgánu alebo na návrh veriteľa, prípadne dlžníka katastrálny úrad zapíše poznámku do katastra o začatí konania o výkone rozhodnutia predajom nehnuteľnosti, o vyhlásení konkurzu proti vlastníkovi nehnuteľnosti, o začatí dohodovacieho konania a začatí vyvlastňovacieho konania, ako aj o začatí konania o právach k nehnuteľnostiam, ktoré musí určiť súd alebo osvedčiť notár.
Na základe právoplatného rozhodnutia alebo na základe osvedčenia podľa odseku 1 katastrálny úrad zruší zápis poznámky.
Začatie konania o výkone rozhodnutia predajom nehnuteľnosti, vyhlásenie konkurzu proti vlastníkovi nehnuteľnosti, začatie vyvlastňovacieho konania, ako aj začatie konania o právach k nehnuteľnostiam, ktoré musí určiť súd alebo osvedčiť notár; štátny orgán alebo notár oznámia katastrálnemu úradu do 15 dní odo dňa právoplatnosti rozhodnutia alebo od vydania osvedčenia.
Začatie dohodovacieho konania dlžník oznámi katastrálnemu úradu do 15 dní odo dňa začatia konania alebo od právoplatnosti rozhodnutia.
Do katastra sa zapíšu aj ďalšie poznámky o právach k nehnuteľnostiam, ak to ustanovuje tento zákon alebo osobitné predpisy.12)
Na zápis poznámky sa nevzťahujú všeobecné predpisy o správnom konaní;7) nepoužijú sa ani ustanovenia § 23 až 25.
Práva k nehnuteľnostiam (odsek 1) sa zapisujú v poradí, v akom sa katastrálnemu úradu doručili návrhy na zápis do katastra, ak osobitný predpis13) neustanovuje inak.
Spôsobilosť verejných listín a iných listín
Na vklad a záznam je spôsobilá v štátnom jazyku alebo v úradne overenom preklade a na tej istej listine písomne vyhotovená zmluva, dohoda alebo zakladateľská listina obchodnej spoločnosti, ako aj verejná listina a iná listina vyhotovené bez chýb v písaní a počítaní a bez iných zrejmých nesprávností.
Verejná listina alebo iná listina obsahujú označenie
účastníkov práv k nehnuteľnostiam spôsobom, ktorý vylučuje možnosť zámeny osôb (najmä uvedením ich rodných čísel, prípadne identifikačných čísel organizácií),
Podpisy prevodcov na zmluve, dohode, prípadne na zakladateľskej listine obchodnej spoločnosti musí overiť notár alebo obvodný úrad;14) ak je prevodcom štátny orgán, Fond národného majetku Slovenskej republiky, prípadne Slovenský pozemkový fond alebo obec, overenie sa nevyžaduje.
Ak písomné vyhotovenie zmluvy, dohody alebo zakladateľskej listiny obchodnej spoločnosti, verejnej listiny alebo inej listiny obsahuje chyby v písaní alebo počítaní alebo iné zrejmé nesprávnosti, pre ktoré je nezrozumiteľné alebo neurčité, prípadne ak neobsahuje náležitosti podľa odseku 1, katastrálny úrad ho vráti vyhotoviteľovi alebo tomu, kto podal návrh na vklad, alebo vlastníkovi, alebo inej oprávnenej osobe a určí lehotu na opravu, prípadne na doplnenie.
Katastrálny úrad vykoná zápis podľa § 41
dňom, keď boli splnené podmienky na zápis poznámky.
Katastrálny úrad najneskôr v pracovný deň nasledujúci po dni, keď mu bola doručená verejná listina alebo iná listina na zápis, vyznačí plombu o zmene práva k nehnuteľnosti v liste vlastníctva alebo v pozemkovej knihe, alebo v železničnej knihe, že právo k nehnuteľnosti evidované v katastri je dotknuté zmenou; túto plombu zruší vykonaním vkladu alebo záznamu alebo právoplatným rozhodnutím o zastavení konania o povolení vkladu, alebo právoplatným rozhodnutím o zamietnutí vkladu.
Plomba sa vyznačí (odsek 1) v poradí, v akom sa katastrálnemu úradu doručili návrhy na zápis do katastra.
Katastrálny úrad do prevodu alebo prechodu vlastníckeho práva k všetkým dielom nezaradí verejné listiny ani iné listiny do zbierky listín katastrálneho operátu, ale ich vedie v osobitnej evidencii katastrálneho operátu.
Postup podľa odseku 2 sa vzťahuje na zápis prevodu alebo prechodu vlastníckeho práva k pozemku, na ktorom je postavená líniová stavba alebo iná verejnoprospešná stavba.
K verejnej listine alebo inej listine o právach k nehnuteľnostiam, ktoré vznikli reálnym rozdelením alebo zlúčením nehnuteľností, ako aj k verejnej listine alebo inej listine o vecnom bremene k časti nehnuteľnosti treba pripojiť aj geometrický plán.
Pri vklade údajov o právach k nehnuteľnostiam (§ 1 ods. 1) sa ako vlastník zapíše osoba uvedená vo verejnej listine alebo v inej listine, ak sa nepreukáže niečo iné.
Pri zápise údajov o práve k novej stavbe uvedenej v § 6 ods. 1 písm. c) bodoch 1 a 2 sa ako vlastník zapíše osoba uvedená v rozhodnutí o udelení súpisného čísla,15) ak sa nepreukáže niečo iné.
Pri zápise údajov o práve k novej stavbe uvedenej v § 6 ods. 1 písm. c) bodoch 3 až 5 sa ako vlastník zapíše osoba uvedená v kolaudačnom rozhodnutí.16)
Katastrálny úrad oznámi účastníkom konania, že vykonal zápis do katastra, a to do 15 dní odo dňa zápisu; právnickým osobám oznámi, že vykonal zápis, ak to ustanovuje osobitný predpis.18)
Konanie o určení priebehu hranice pozemkov sa začína na návrh vlastníka pozemku.
Účastníkmi konania sú navrhovateľ a vlastníci pozemkov, s ktorými je priebeh hranice sporný; ak niektorý vlastník nie je známy alebo ak je jeho pobyt neznámy, je účastníkom ten, kto má pozemok v držbe; ak nie je známe, kto má pozemok v držbe, je účastníkom ten, v koho prospech svedčí zápis v katastri.
Návrh na začatie konania sa musí podať písomne a musí obsahovať
meno (obchodný názov) a miesto trvalého pobytu (sídlo) navrhovateľa a ďalších účastníkov konania,
pravdivé opísanie rozhodujúcich skutočností a označenie dôkazov,
Katastrálny úrad bezodkladne doručí návrh na začatie konania účastníkom konania.
Na rozhodnutie o určení priebehu hranice pozemkov slúži technický podklad vyhotovený katastrálnym úradom, prípadne znalecký posudok alebo iný technický podklad, ktorý predložia účastníci konania.
Katastrálny úrad rozhodne o návrhu na určenie priebehu hranice pozemkov do šiestich mesiacov od začatia konania.
Proti rozhodnutiu katastrálneho úradu o určení priebehu hranice pozemkov (§ 50) možno podať odvolanie. Ak katastrálny úrad odvolaniu v celom rozsahu nevyhovie, o odvolaní rozhodne súd.
Konanie o určení priebehu hranice obce alebo hranice katastrálneho územia
Katastrálny úrad na návrh obce alebo obyvateľov obce19) v konaní rozhodne o zmene priebehu hranice obce alebo hranice katastrálneho územia (ďalej len „priebeh hranice“) vtedy, ak sa zmena priebehu hranice vykonala v rokoch 1948 až 1989 bez súhlasu obce alebo obyvateľov obce.
Na konanie o určení priebehu hranice sa nevzťahujú ustanovenia osobitného predpisu.15)
Návrh na začatie konania o určení priebehu hranice sa musí podať písomne a musí obsahovať
označenie navrhovateľa a označenie ďalších účastníkov konania,
pravdivé opísanie rozhodujúcich skutočností, na ktorých základe nastala zmena priebehu hranice,
návrh rozhodnutia katastrálneho úradu.
K návrhu podanému podľa odseku 1 navrhovateľ pripojí
stanovisko príslušného okresného úradu,
stanovisko príslušného obvodného úradu,
geometrický plán o vyznačení návrhu priebehu hranice.
Podkladom na vyhotovenie geometrického plánu je graficky znázornený priebeh hranice pred vykonanou zmenou, pričom navrhovaný priebeh hranice musí sledovať súčasné prirodzené rozhraničovacie čiary v teréne.
Obec alebo obyvatelia obce môžu podať návrh podľa § 52 do 31. decembra 1997 a v prípade rozdelenia obce po 1. januári 1998 môže obec alebo obyvatelia obce podať návrh podľa § 52 do jedného roka po rozdelení obce; inak právo zaniká.
Proti rozhodnutiu katastrálneho úradu o určení priebehu hranice možno podať odvolanie. Ak katastrálny úrad odvolaniu nevyhovie v celom rozsahu, o odvolaní rozhodne súd.
Katastrálne úrady spravidla v päťročných cykloch revidujú zhodu údajov katastra s právnym stavom a so skutočným stavom. Revízia údajov katastra sa vykonáva v súčinnosti štátnych orgánov a obcí a za účasti vlastníkov a iných oprávnených osôb.
Ak bolo vlastníkovi alebo inej oprávnenej osobe doručené predvolanie do vlastných rúk alebo verejnou vyhláškou, jeho neprítomnosť nie je na prekážku katastrálneho konania. V takom prípade môže podať informácie o nehnuteľnostiach, právach k nehnuteľnostiam, vlastníkoch a iných oprávnených osobách zástupca obce, vlastníci susedných nehnuteľností a iné oprávnené osoby.
Ak adresa vlastníka alebo inej oprávnenej osoby nie je známa alebo ak nie je známe, či taká osoba existuje, podá informácie o nehnuteľnosti, práve k nehnuteľnosti, vlastníkoch a iných oprávnených osobách zástupca obce.
Ak priama účasť vlastníka alebo inej oprávnenej osoby na revízii údajov katastra nie je nevyhnutná, môže táto osoba podať potrebné informácie písomne alebo prostredníctvom ktoréhokoľvek katastrálneho úradu.
O výsledku revízie údajov katastra sa spíše zápis; ak sa zistia rozdiely, katastrálny úrad vyzve podľa § 19 vlastníkov alebo iné oprávnené osoby na ich odstránenie.
Na revíziu údajov katastra sa nevzťahujú všeobecné predpisy o správnom konaní;7) nepoužijú sa ani ustanovenia § 23 až 25.
Ten, koho práv, záujmov chránených právom alebo povinností sa údaje katastra týkajú, môže kedykoľvek požiadať o odstránenie chýb v katastrálnom operáte. Katastrálny úrad je povinný vykonať opravu do 30 dní, v osobitne odôvodnených prípadoch do 90 dní od doručenia písomnej žiadosti o opravu chýb.
Na opravu chýb v katastrálnom operáte sa vzťahujú všeobecné predpisy o správnom konaní,7) ak sa oprava týka údajov uvedených v liste vlastníctva.
Katastrálny úrad začne obnovu katastrálneho operátu novým mapovaním, ak sa katastrálny operát stane na ďalšie používanie nespôsobilým, pretože geometrické určenie nehnuteľností a ich polohové určenie pre veľký počet zmien, pre nároky na presnosť alebo na mierku mapy už nevyhovujú požiadavkám evidovania nehnuteľností, alebo ak sa stratí, zničí alebo poškodí katastrálny operát alebo jeho časti. Obnova katastrálneho operátu novým mapovaním spočíva v zisťovaní priebehu hraníc územnosprávnych jednotiek, hraníc katastrálnych území, hraníc pozemkov vymedzených právami k nehnuteľnostiam, hraníc druhov pozemkov a pôdorysov stavieb (ďalej len „zisťovanie priebehu hraníc“).
Katastrálny operát alebo jeho časť možno obnoviť v skrátenom katastrálnom konaní, ak katastrálna mapa vyhovuje svojou presnosťou a ak je potrebné doplniť ju o jej číselné vyjadrenie. Pri obnove katastrálneho operátu alebo jeho časti v skrátenom katastrálnom konaní sa nezisťuje priebeh hraníc a nevykonávajú sa geodetické činnosti v teréne. Katastrálny operát alebo jeho časť možno obnoviť v skrátenom katastrálnom konaní len so súhlasom úradu.
Ak sa katastrálny operát alebo jeho časť stanú nespôsobilými na ďalšie používanie pre opotrebovanie, a právny stav ani skutočný stav sa nezmenili a nie sú ani iné dôvody na obnovu katastrálneho operátu novým mapovaním alebo na obnovu katastrálneho operátu alebo jeho časti v skrátenom katastrálnom konaní, katastrálny operát alebo jeho časť sa obnovia vyhotovením duplikátu platného stavu.
Obnovu katastrálneho operátu novým mapovaním, prípadne v skrátenom katastrálnom konaní začne katastrálny úrad oznámením obci, na ktorej území toto konanie bude prebiehať.
Priebeh hraníc zisťuje komisia zložená zo zástupcov katastrálneho úradu, obce, na ktorej území sa priebeh hraníc zisťuje, z orgánov ochrany poľnohospodárskeho pôdneho fondu, orgánov ochrany lesného pôdneho fondu a ďalších orgánov a právnických osôb určených katastrálnym úradom. Ak katastrálne konanie prebieha v oblasti, kde sú pozemky súčasťou poľnohospodárskeho pôdneho fondu alebo lesného pôdneho fondu, členom komisie je aj zástupca osôb hospodáriacich na dotknutých pozemkoch. Ak sa zisťovanie priebehu hraníc dotýka pozemkov štátnych dráh, letísk, diaľnic, štátnych ciest a prístavov, členom komisie je spravidla aj zástupca právnickej osoby, ktorá tieto nehnuteľnosti spravuje. Predsedom komisie je zástupca katastrálneho úradu.
Priebeh hraníc sa zisťuje za účasti vlastníkov a iných oprávnených osôb alebo ich zástupcov. Ak bolo vlastníkovi alebo inej oprávnenej osobe doručené predvolanie do vlastných rúk alebo verejnou vyhláškou, jeho neprítomnosť nie je na prekážku katastrálneho konania. V takom prípade môže informácie o nehnuteľnostiach, právach k nehnuteľnostiam, vlastníkoch a iných oprávnených osobách podať zástupca obce, ako aj vlastníci susedných nehnuteľností a iné oprávnené osoby.
Ak priama účasť vlastníka alebo inej oprávnenej osoby na zisťovaní priebehu hraníc nie je nevyhnutná, môže vlastník alebo iná oprávnená osoba podať potrebné informácie písomne alebo prostredníctvom ktoréhokoľvek katastrálneho úradu.
Ak vzniknú rozpory v tvrdení vlastníkov a iných oprávnených osôb o priebehu hraníc pozemkov, za hodnoverné sa považujú hranice vyznačené v platnom katastrálnom operáte; zmena takto zisteného priebehu hraníc je prípustná iba na podklade právoplatného rozhodnutia súdu. Ak je priebeh hraníc predmetom súdneho sporu, vyznačia sa hranice v katastrálnom operáte ako sporné.
Vyhotovenie nového súboru geodetických informácií a nového súboru popisných informácií v skrátenom katastrálnom konaní nenadväzuje na zisťovanie priebehu hraníc ani na vykonávanie geodetických činností v teréne; nadväzuje na výsledky transformácie grafickej mapy do jej číselného vyjadrenia.
Po vyhotovení nového súboru geodetických informácií a nového súboru popisných informácií novým mapovaním, prípadne po vyhotovení nového súboru geodetických informácií a nového súboru popisných informácií v skrátenom katastrálnom konaní katastrálny úrad pripraví konanie o námietkach a predloží nový súbor geodetických informácií a nový súbor popisných informácií (ďalej len „obnovený katastrálny operát“) na verejné nahliadnutie prostredníctvom obce, na ktorej území sa konala obnova katastrálneho operátu. O možnosti nahliadnuť do obnoveného katastrálneho operátu obec písomne upovedomí vlastníkov, ktorí nemajú miesto trvalého pobytu v obci.
Obec zverejní v mieste obvyklým spôsobom, že obnovený katastrálny operát sa stane platným dňom, ktorý určí katastrálny úrad.
Ten, ktorého práv, záujmov chránených právom alebo povinností sa údaje katastra týkajú, môže do určenej lehoty podať námietky proti chybám v obnovenom katastrálnom operáte. O námietkach rozhoduje katastrálny úrad, ktorý predložil obnovený katastrálny operát (odsek 1).
Platnosť obnoveného katastrálneho operátu vyhotoveného novým mapovaním, prípadne v skrátenom katastrálnom konaní vyhlási katastrálny úrad vtedy, ak v lehote určenej katastrálnym úradom neboli podané námietky proti chybám v obnovenom katastrálnom operáte alebo ak sa o námietkach právoplatne rozhodlo.
Vyhlásením platnosti obnoveného katastrálneho operátu sa dovtedajší katastrálny operát stáva neplatným a pre kataster sa používa obnovený katastrálny operát. Neplatnosť katastrálneho operátu vyznačí katastrálny úrad vo všetkých jeho častiach.
Geometrický plán je technický podklad právnych úkonov, verejných listín a iných listín a slúži aj ako podklad na vklad a záznam práv k nehnuteľnostiam.
Geometrický plán môže vyhotoviť katastrálny úrad; iná právnická osoba alebo fyzická osoba vtedy, ak má živnosť podľa osobitného predpisu.20)
Pre potreby katastra sa používa len geometrický plán overený aj katastrálnym úradom.
Katastrálny operát je verejný. Každý má právo robiť si z neho výpisy, odpisy alebo náčrty.
Verejnosť zbierky listín [§ 8 ods. 1 písm. c)] je obmedzená a umožňuje sa len vlastníkom alebo iným oprávneným osobám, alebo osobe vykonávajúcej geodetické činnosti súvisiace s pozemkovými úpravami podľa osobitného predpisu,5) alebo osobe, ktorá vyhotovuje geometrické plány alebo vytyčuje hranice pozemkov, alebo osobe vykonávajúcej znaleckú činnosť v odbore geodézie, kartografie a katastra.
Katastrálny úrad vyhotoví na požiadanie potvrdený výpis alebo potvrdenú kópiu zo súboru geodetických informácií, potvrdený výpis alebo potvrdenú kópiu zo súboru popisných informácií, z pozemkových kníh a zo železničnej knihy (ďalej len „potvrdený výpis alebo kópia“), ako aj identifikáciu parcely. Potvrdený výpis alebo kópia, ako aj identifikácia parcely sú verejné listiny.
Katastrálny úrad nevyhotoví potvrdený výpis alebo kópiu z listu vlastníctva k nehnuteľnosti, na ktorej je vyznačená plomba podľa § 44 ods. 1, ani v prípade, ak nie je súlad medzi právnym stavom a skutočným stavom; potvrdený výpis alebo kópiu z listu vlastníctva katastrálny úrad vydá iba na účely odstránenia nesúladu medzi právnym stavom a skutočným stavom.
Katastrálne úrady vyhotovujú na požiadanie aj odpisy a kópie z katastrálneho operátu, ktoré nie sú verejnými listinami, a poskytujú aj ďalšie údaje.
Vyhotovenie potvrdeného výpisu alebo kópie a identifikácie parcely, vyhotovenie odpisov a kópií, ktoré nie sú verejnými listinami, ako aj poskytnutie ďalších údajov si môže vyžiadať každá osoba od ktoréhokoľvek katastrálneho úradu. Ak tento katastrálny úrad nie je miestne príslušný, postúpi žiadosť miestne príslušnému katastrálnemu úradu.
Katastrálne úrady vyberajú správne poplatky za návrh na začatie katastrálneho konania, za vyhotovenie potvrdeného výpisu alebo kópie z katastrálneho operátu, za vyhotovenie identifikácie parcely, vyhotovenie odpisu alebo kópie z katastrálneho operátu, ktoré nie sú verejnými listinami, za nahliadnutie do katastrálneho operátu, poskytnutie ďalších údajov, overenie ďalších údajov a za overenie geometrického plánu.
nepredloží na výzvu katastrálneho úradu v určenej lehote podklady na zápis údajov o nehnuteľnosti, ktorej je vlastníkom alebo nájomcom,
neoznačí na výzvu katastrálneho úradu lomové body hraníc pozemkov, územných hraníc obcí, hoci podľa zákona je povinný to urobiť,
úmyselne ohlási katastrálnemu úradu nepravdivé údaje týkajúce sa nehnuteľnosti, ktorej je vlastníkom alebo držiteľom, alebo nájomcom,
Za priestupok môže katastrálny úrad uložiť pokutu do
Fyzickej osobe, ktorá sa opakovane dopustí priestupku podľa odseku 1 v lehote do jedného roka, môže úrad odňať oprávnenie na overovanie geometrických plánov alebo iných výsledkov geodetických prác. Ak rozhodnutie o odňatí oprávnenia na overovanie geometrických plánov a iných výsledkov geodetických prác nenadobudne právoplatnosť, katastrálny úrad neoverí fyzickej osobe ďalšie geometrické plány a iné výsledky geodetických prác.
nepredloží na výzvu katastrálneho úradu v určenej lehote podklady na zápis údajov o nehnuteľnosti, ktorej je vlastníkom alebo nájomcom; právnická osoba vykonávajúca práva vyplývajúce zo správy majetku štátu sa na účely tohto zákona posudzuje ako vlastník,
neoznačí na výzvu katastrálneho úradu lomové body hraníc pozemkov, územných hraníc obcí, hoci podľa zákona je povinná to urobiť,
ohlási katastrálnemu úradu nepravdivé údaje o nehnuteľnosti, ktorej je vlastníkom alebo držiteľom, alebo nájomcom; právnická osoba vykonávajúca práva vyplývajúce zo správy majetku štátu podľa osobitného zákona sa na účely tohto zákona posudzuje ako vlastník,
Za porušenie poriadku na úseku katastra môže katastrálny úrad uložiť právnickej osobe pokutu do
Za opakované porušenie poriadku na úseku katastra môže katastrálny úrad uložiť právnickej osobe pokutu opätovne.
Priestupok prejedná katastrálny úrad [§ 74 ods. 1 písm. a) až g)] alebo katastrálny inšpektor [§ 74 ods. 1 písm. h) a ch)] príslušný podľa miesta, kde sa nachádza dotknutá nehnuteľnosť.
Porušenie právneho poriadku na úseku katastra prejedná katastrálny úrad príslušný podľa miesta, kde sa nachádza dotknutá nehnuteľnosť.
Pokutu podľa § 74 ods. 2 a § 75 ods. 2 možno uložiť do jedného roka odo dňa, keď sa katastrálny úrad alebo katastrálny inšpektor dozvedeli o priestupku, najneskôr však do troch rokov odo dňa spáchania priestupku.
Pokutu podľa § 76 ods. 2 možno uložiť do jedného roka odo dňa, keď sa katastrálny úrad dozvedel o porušení poriadku na úseku katastra právnickou osobou, najneskôr však do troch rokov od porušenia poriadku na úseku katastra.
Zápisy práv k nehnuteľnostiam v evidencii nehnuteľností vykonané do 31. decembra 1992 preukazujú pravdivosť skutočností v nich uvedených, ak sa nepreukáže opak. Ak sa preukáže opak, katastrálny úrad opraví zápis.
§ 18 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona Národnej rady Slovenskej republiky č. 151/1995 Z. z.
§ 11 ods. 4 písm. c) zákona Slovenskej národnej rady č. 369/1990 Zb. o obecnom zriadení v znení neskorších predpisov.
§ 17 Postavenie katastrálneho úradu
§ 18 Pôsobnosť katastrálneho úradu
§ 23 Prerušenie katastrálneho konania
§ 24 Zastavenie katastrálneho konania
§ 25 Opatrenie proti nečinnosti
§ 42 Spôsobilosť verejných listín a iných listín
Tretí oddiel Konanie o určení priebehu hranice pozemkov
Štvrtý oddiel Konanie o určení priebehu hranice obce alebo hranice katastrálneho územia
§ 58 Revízia údajov katastra
§ 60 Dôvody a spôsoby obnovy katastrálneho operátu
§ 61 Zisťovanie priebehu hraníc
§ 62 Vyhotovenie nového súboru geodetických informácií a nového súboru popisných informácií